PMIndiaData/PMIndiaSum huggingface dataset:
پردھان منتری مدرا یوجنا کے استفادہ کنندگان کی وزیر اعظم سے ملاقات

نئی دلّی ، 12 اپریل؍پردھان منتری مدرا یوجنا کے تحت ملک بھر کے 100 سے زائد استفادہ کنندگان نے گزشتہ روز وزیر اعظم جناب نریندر مودی سے ان کی رہائش گاہ پر ملاقات کی ۔ اس غیر رسمی ملاقات کے دوران متعدد استفادہ کنندگان نے انہیں بتایا کہ پردھان منتری مدرا یوجنا کے ذریعہ ان کے حالات زندگی بہتر ہوئے ہیں ۔ بوکارو ، جھار کھنڈ کی استفادہ کنندہ محترمہ کرن کماری جنہوں نے دو لاکھ روپئے کا مدرا قرض لیا تھا، انہوں نے بتایا کہ کس طرح انہوں نے اپنی گفٹ شاپ کھولی ۔ اس سے قبل وہ اور ان کے شوہر سڑکوں پر کھلونے بیچ کر گزارہ کرتے تھے ۔قرض حاصل کرنے کے بعد اب وہ ایک کامیاب کاروباری بن گئی ہیں ۔ سورت کی محترمہ منیرا بانو شبیر حسین ملک نے 1.77 لاکھ روپئے کا مدرا قرض حاصل کیا ۔ انہوں نے بتایا کہ کس طرح انہوں نے ایل ایم وی ڈرائیونگ سیکھی اورا ب وہ ایک آٹو رکشہ چلا کر 25 ہزار روپئے ماہانہ کما رہی ہیں ۔ کیرالہ کے کنور کے جناب سجیش نے آٹھ سال غیر ملکوں میں کام کیا ۔ بھارت واپسی پر انہوں نے ایک میڈیکل یونٹ میں سیلز منیجر کے طورپر کام کیا ۔ انہوں نے وزیر اعظم کو بتایا کہ مدرا کی بدولت وہ کس طرح ایک ہربل ٹوتھ پاؤڈرتیار کرنے والایونٹ قائم کرنے کے لائق بن سکے ۔ انہوں نے 8.55 لاکھ روپئے کے مدرا قرض کے لئے شکریہ ادا کیا ۔انہوں نے وزیر اعظم کے چند سیمپل بطور تحفہ پیش کئے ۔ تلنگانہ کے جناب سالیہودوم گردھر راؤوزیر اعظم کو اپنے کاربارکے واقعات پیش کئے ۔ انہوں نے 9.10 لاکھ روپئے کا مدرا قرض لیا جس سے انہوں نے اپنا ڈائی کاسٹنگ اور مولڈ کا کاروبار شروع کیا ۔ جموں و کشمیر کے کٹھوعہ ضلع کی وینا دیوی ایک بنکر کے طور پر کام کرتی ہیں ۔ انہوں نے ایک لاکھ روپئے کا مدرا قرض لیا ۔ اب وہ اپنے علاقے میں ایک پشمینہ تیار کرنے والوں میں سے ایک ہیں ۔ انہوں نے اس ملاقات کے دوران وزیر اعظم کو پشمینہ کی ایک شال پیش کی ۔ دہرہ دون کے راجیندر سنگھ ایک سابق فوجی ہیں ۔ انہوں نے وزیر اعظم کوخوردہ فروشوں کو جھاڑو سپلائی کرنے کے اپنے کاروبار کے بارے میں بتایا جو کہ وہ پانچ لاکھ روپئے کا مدرا قرض حاصل کرنے کے بعد اس قابل ہو سکا ۔ انہوں نے نہ صرف اپنا کاروبار کامیابی کے ساتھ جما لیا ہے بلکہ چند دیگر لوگوں کے لئے روزگار کی فراہمی کا ذریعہ بھی بن گئے ہیں ۔ چینئی کے ٹی آر سنجیون نے دس لاکھ روپئے کا مدرا قرض حاصل کیا ۔ انہوں نے بتایا کہ اب وہ کس طرح فاؤنڈریوں کے لئے کام کر رہے ہیں ۔ جموں نے جناب ستیش کمار نے پانچ لاکھ روپئے کا قرض حاصل کیا ۔ اس سے قبل وہ بے روزگار تھے ۔ اب وہ مصنوعات کے بزنس مین ہیں اور اسٹیل کی مصنوعات کی تجارت کرتے ہیں ۔ انہوں نے وزیر اعظم کو اپنے تجربات سے واقف کرایا ۔ اترا کھنڈ کے اودھم سنگھ نگر کے جناب وپلاؤ سنگھ ایک فارما کمپنی میں کام کرتے تھے لیکن ان کی خواہش اپنا کاروبار کرنے کی تھی ۔ پانچ لاکھ روپئے کے مدرا قرض کی بدولت وہ کیڑے مار دواؤں اور کھاد کا اپنا کام کرنے لائق بن سکے ۔ وہ اب متعدد لوگوں کو روزگار فراہم کر رہے ہیں ۔ انہوں نے وزیر اعظم کو اپنے تجربات سے واقف کرایا ۔ متعدد دیگرلوگوں نے بھی وزیر اعظم کو اپنے تجربات سے آگاہ کرایا ۔ وزیر اعظم نے کاروباریوں کی کوششوں کی ستائش کی جنہوں نے مدرا قرض کا مفید استعمال کیا ۔ انہوں نے کہا کہ اب تک 11 کروڑ افراد پردھان منتری مدرا یوجنا سے استفادہ کر چکے ہیں ۔ انہوں نے کہا کہ اس اسکیم کا ایک مقصدلوگوں کے درمیان خود اعتمادی میں اضافہ کرنا بھی ہے ۔ وزیر اعظم اور پردھان منتری مدرا یوجنا کے استفادہ کنندگان کی یہ غیر رسمی ملاقات ایک گھنٹے سے زائد چلی ۔ فائننس کے وزراء مملکت جناب پون ، رادھا کرشنن اور جناب شیو پرتاپ شکلا بھی اس موقع پر موجود تھے ۔  س ش ۔ ر ۔ ر۔
مرکزی کابینہ نے نامیبیا اور پناما کےانتخابات کا انتظام کرنے والے اداروں  اور ہندوستان کے درمیان مفاہمی عرضداشت کی منظوری دے دی

نئی دہلی 07فروری۔وزیراعظم جناب نریندر مودی کی صدارت میں ہونے والے مرکزی کابینہ کے اجلاس میں الیکشن کمیشن آف نامیبیا (ای سی این) اور الیکٹورل ٹریبیونل آف پناما کے ساتھ انتخابی انتظامات اوربندوبست کے میدان میں ہند-نامیبیا –پناما باہمی تعاون کی عرضداشت کو منظوری دے دی گئی ۔ خاص خاص باتیں: اس مفاہمتی عرضداشت میں ایسے ضابطے /شقیں شامل ہیں،جن کے تحت انتخابی عمل کی تنظیم اور تکنیکی فروغ کے میدان اورتجربے کے باہمی تبادلے سمیت انتخابی انتظامات کے میدان میں باہمی تعاون کا انتظام ہے ۔ علاوہ ازیں اس مفاہمتی عرضداشت کی روسے باہمی مشاورت کے ذریعہ انتخابی عمل کے تکنیکی فروغ ، معلومات کے باہمی تبادلے ، ادارہ جاتی استحکام ،اہلیت سازی اورعملے کی تربیت کے ضابطے شامل ہیں ۔ اثرات: اس مفاہمتی عرضداشت کا مقصد الیکشن کمیشن آف نامیبیا اورالیکٹورل ٹریبونل آف پناما (ای ٹی پی ) کے لئے تکنیکی امدادفراہم کرانا ہے۔ اس میں انتخابی انتظام اوربندوبست کے میدان میں باہمی تعاون اوراپنے اپنے ملکوںمیں انتخابات کرائے جانے کے عمل کو فروغ دینا ہے۔ اس مفاہمتی عرضداشت کے نتیجے میں ہندوستان کے بین الاقوامی مراسم کو مزید تقویت حاصل ہوگی۔ پس منظر : یادرہے کہ الیکشن کمیشن بعض بیرونی ممالک اورایجنسیوں کے ساتھ انتخابات کے اموراورچناؤ کے عمل کے میدان میں باہمی تعاون کو فروغ دیتا رہا ہے۔یہ عمل متعلقہ ممالک کے ذریعہ دستخط کی جانے والی مفاہمتی عرضداشت کے معینہ طریقے سے کیا جاتا رہا ہے۔ یادرہے کہ الیکشن کمیشن ایسا آئینی ادارہ ہے ، جو دنیا میں سب سے بڑے پیمانے پر انتخابی عمل انجام دیتا ہے۔اس کے ساتھ ہی الیکشن کمیشن کی ذمہ داری ہے کہ تقریباََ 83 کروڑ ہمہ جہت سیاسی ومشاشی پس منظر کے حامل ووٹروں کے ملک میں آزاد اور صاف ستھرے چناؤ کرائے جائیں ۔ہندوستان میں جمہوریت کی کامیابی نے دنیا کے تما م سیاتی نظاموں کو اپنی طرف متوجہ کیا ہے۔الیکشن کمشنر اپنے کام میں مزید مہارت حاصل کرنے کی غرض سے انتخابات کے میدان میں باہمی تعلقات کے فروغ کے لئے مختلف غیر ملکی انتخابی اداروں سے تجاویز موصول ہوتی رہتی ہیں۔الیکشن کمیشن کی جانب سے یہ تجاویز قانونی امور کی وزارت کے محکمہ قانون سازی کو ارسال کردی جاتی ہیں۔ الیکشن کمیشن آف نامیبیا ( ای سی این ) اور الیکٹورل ٹریبیونل آف پناما( ای ٹی پی) کے ساتھ انتخابی عمل کے میدان میں باہمی تعاون کی مفاہمتی عرضداشت پر دستخط کئے جانے کے امور پرفیصلہ کے لئے یہ تجاویز محکمہ ہذا کو بھیج دی گئی ہیں۔ ۰۰۰۰۰۰۰۰۰۰۰۰۰ م ن ۔س ش ۔رم
وزیر اعظم نے  اپنے موڈھیرا کے دورے سے متعلق شہریوں کے تبصروں کا جواب دیا

وزیر اعظم جناب نریندر مودی نے موڈھیرا کے اپنے دورے پر کئے جانے والے شہریوں کے تبصروں کا جواب دیا ہے۔ وزیر اعظم نے ٹویٹ کیا؛ موڈھیرا کو x7 24شمسی توانائی کے استعمال والا گاؤں قرار دینے پر: ‘‘میں تمہاری خوشی کا اندازہ کر سکتا ہوں۔ موڈھیرا نے تاریخ رقم کی ہے’’۔ موڈھیرا میں سوریہ مندر پر ‘‘میں یہ دیکھ کر خوش ہوں۔ میں نے یہ بھی دیکھا کہ آپ نے اپنے دورے پر ایک تھریڈ کیا ہے۔ ہندوستان کے تاریخی اور سیاحتی مقامات کو مقبول بنانے کا اچھا طریقہ’’۔
وزیراعظم نے  معروف ادیب بینا پانی  موہنتی کی وفات پر اظہار تعزیت کیا

وزیراعظم جناب نریندر مودی نے معروف قلمکار بینا پانی موہنتی کے انتقال پر گہرے رنج وغم کااظہار کیا ہے ۔ جناب مودی نے کہا کہ بینا پانی موہنتی نے اڑیہ ادب کے سرمائے میں، خاص طور پر افسانوی ادب میں زبردست اضافہ کیا ہے ۔ ایک ٹویٹ میں وزیراعظم نے کہا: ’’معروف قلمکار بینا پانی موہنتی جی کے انتقال پر مجھے صدمہ ہوا ہے ۔انہوں نے اڑیہ ادب کے لئے اپنی عظیم الشان خدمات پیش کیں، خاص طور پر افسانوی ادب میں ۔ا ن کی تخلیقات کا مختلف زبانوں میں ترجمہ کیا جاچکا ہے اورانہیں بڑی مقبولیت حاصل ہوئی ہے ۔ ان کے اہل کنبہ اورمداحوں کو تعزیت پیش کرتاہوں ۔اوم شانتی‘‘ ش ح۔س ب، ف ر
وزیر اعظم، رانی لکشمی بائی سینٹرل ایگریکلچرل یونیورسٹی کے کالج اور ایڈمنسٹریشن عمارتوں کا کل افتتاح کریں گے

نئی دہلی، 28/اگست 2020 ۔ وزیر اعظم جناب نریندر مودی کل ساڑھے بارہ بجے (1230) ریموٹ ویڈیو کانفرنس کے ذریعے رانی لکشمی بائی سینٹرل ایگریکلچرل یونیورسٹی کے کالج اور ایڈمنسٹریشن (انتظامی) عمارتوں کا افتتاح کریں گے۔ آر ایل بی سینٹرل ایگریکلچر یونیورسٹی جھانسی میں واقع ہے اور یہ بندیل کھنڈ خطے کا ایک اہم ادارہ ہے۔ یونیورسٹی نے 2014-15 میں اپنا پہلا اکیڈمک سیشن شروع کیا تھا اور یہ زراعت، باغبانی اور جنگلاتی علوم میں گریجویٹ اور پوسٹ گریجویٹ کورسیز کراتی ہے۔ فی الحال یہ انڈین گراس لینڈ اینڈ فوڈر ریسرچ انسٹی ٹیوٹ (بھارتی چراگاہ اور چارہ ریسرچ انسٹی ٹیوٹ)، جھانسی میں کام کررہی ہے، کیونکہ اس کی اصل عمارتوں کی تعمیر کا کام جاری تھا۔ وزیر اعظم جناب نریندر مودی تقریب کے دوران یونیورسٹی کے متعدد طلبہ کے ساتھ تبادلہ خیال بھی کریں گے۔
آپ نے اپنی بہترین کارکردگی کا مظاہرہ کیا اور یہی اہمیت رکھتا ہے: تلوار باز بھوانی دیوی سے وزیراعظم نے  کہا

نئی دہلی،26؍ جولائی : وزیراعظم جناب نریندر مودی نے بھارت کی تلوار بازی کی کھلاڑی سی اے بھوانی دیوی کی کوششوں کی تعریف کی، جنہوں نے اولمپکس میں تلوار بازی مقابلے میں بھارت کو پہلی کامیابی دلائی، بھلے ہی وہ اگلے دور میں ہار گئیں۔ اولمپئن بھو انی دیوی کے ایک جذباتی ٹوئیٹ پر رد عمل ظاہر کرتے ہوئے وزیراعظم نے ٹوئیٹ کیا: ’’آپ نے اپنی بہترین کارکردگی کا مظاہرہ کیا اور یہی اہمیت رکھتا ہے۔ جیت اور ہار تو زندگی کا ایک حصہ ہے۔ بھارت آپ کے تعاون اور خدمات پر فخر کرتا ہے، آپ ہمارے شہریوں کے لئے ایک تحریک ہیں۔‘‘ ۔۔۔۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (ش ح- ح ا- ق ر)
وزیر اعظم نےنشانے باز سنگھ راج ادھانا کوپیرالمپکس میں چاندی کا تمغہ جیتنے کے لئے مبارکباد دی

وزیراعظم جناب نریندر مودی نےٹوکیو میں منعقد پیرالمپکس کھیلوں میں چاندی کا تمغہ جیتنے کے لئےنشانے بازسنگھ راج ادھانا کو مبارکباد پیش کی ہے۔ ایک ٹوئیٹ میں وزیر اعظم نے کہا؛ ’’شاندار سنگھ راج ادھانانے ایک اور تاریخ رقم کی!اس مرتبہ انھوں نے مکسڈ 50 میٹر پسٹل ایس ایچ1 مقابلے میں ، ایک اور میڈل اپنے نام کیا۔ان کی اس کامیابی پربھارت میں خوشیاں منائی جارہی ہیں۔میری جانب سے انہیں مبارکباد۔ مستقبل کی کاوشوں کے لئے انہیں نیک خواہشات۔‘‘
وزیر اعظم نے آندھرا پردیش کے سابق وزیر اعلیٰ جناب کے روسیا گارو کی رحلت پر رنج و غم کا اظہار کیا

نئی دہلی، 04 دسمبر 2021: وزیر اعظم جناب نریندر مودی نے آندھراپردیش کے سابق وزیر اعلیٰ جناب کے روسیا گارو کی رحلت پر رنج و غم کا اظہار کیا ہے۔ ایک ٹوئیٹ میں وزیر اعظم نے کہا؛ ’’جناب کے روسیا گارو کی رحلت سے غمگین ہوں۔ میں ان کے ساتھ ملاقات کو یادکرتا ہوں، جب ہم دونوں وزرائے اعلیٰ کے طور پر کام کر رہے تھے اور بعد میں جب وہ تمل ناڈو کے گورنر تھے۔ عوامی خدمت کے تئیں کا ان تعاون ہمیشہ یاد رکھا جائے گا۔ ان کے کنبے اور مداحین کے تئیں اظہار تعزیت کرتا ہوں۔ اوم شانتی۔‘‘
وزیراعظم  نے، یوکرین کے صدر سے  ٹیلی فون پر بات چیت کی

نئیدہلی 02 اگست ۔وزیراعظم جناب نریندر مودی نے آج یوکرین کے صدر عزت مآب وولودی میر زیلینسکی سے ٹیلی فون پر بات چیت کی وزیر اعظم نے صدرزیلینسکی کویوکرین کےصدارتی انتخابات میں کامیابی پرمبارکباد پیش کی اور حال ہی میں ہونے والے پارلیمانی انتخابات میں ان کی ’ سروینٹ آف دی پیپل پارٹی ‘ کی کامیابی پر بھی مبارکباد دی ۔ صدرزیلینسکی نے دوسری مدت کے لئے انتخابات میں شاندار کامیابی حاصل کرنے پر وزیراعظم کو مبارکباد پیش کی ۔ ہندوستان اور یوکرین کے درمیان دوستانہ اور قریبی تعلقات کا ذکر کرتے ہوئے وزیر اعظم نے دوطرفہ تجارتی تعلقات میں فروغ کی رفتار پراطمینان کا اظہار کیا۔ انہوں نے یوکرین کےساتھ ہندوستان کے کئی دیگر شعبوں میں طویل مدتی تعاون کا بھی ذکر کیا اور اس بات پر زور دیا کہ یوکرین کی کئی یونیورسٹیوں میں ہندوستانی طلبا کی بڑی تعداد کی موجودگی سے دونوں ملکوں کے عوام کے باہمی رابطوں میں مزید استحکام آئے گا۔ وزیراعظم نےکہا کہ گزشتہ سال کیو اوردلی کے درمیان براہ راست فضائی رابطے سے دونوں ملکوں کے درمیان تعلقات اور سیاحت کو فروغ ملے گا۔ دونوں لیڈروں نے باہمی طورپر مفید دوطرفہ تعلقات کو مزید مستحکم بنانے کے لئے کام کرنے پر اپنی آمادگی کااعادہ کیا ۔ ۰۰۰۰۰۰۰۰۰۰۰۰۰۰۰۰۰۰۰۰۰
وزیر اعظم نے آیوش پریکٹشنر سے گفت و شنید کی

نئی دہلی، 28 مارچ 2020، وزیر اعظم جناب نریندر مودی نے آج ویڈیو کانفرنس کے توسط سے آیوش سیکٹر کے پریکٹشنرس سے گفت و شنید کی۔ وزیر اعطم نے آج کہا کہ ملک کو صحت مند رکھنے کی آیوش شعبے کی ایک طویل روایت رہی ہے اور اس شعبے کی اہمیت میں جاری کووِڈ۔19 وبا سے نمٹنے کے معاملے میں کئی گنا اضافہ ہو گیا ہے۔ وزیر اعظم مودی نے مشاہدہ کیا کہ آیوش کا نیٹ ورک ملک میں ہر جگہ پھیلا ہوا ہے، اس لئے ان کے لئے یہ ضروری ہے کہ وہ اس نیٹ ورک کا استعمال ڈبلیو ایچ او کے رہنما خطوط کے مطابق اچھی پریکٹس کے پیغام کو عام کرنے کے لئے، جسے وائرس کے پھیلاؤ کو روکنے کے لئے اپنائے جانے کی ضرورت ہے، کریں۔ انہوں نے ان مشکل حالات میں ذہنی تناؤ کو کم کرنے اور جسم کو مضبوط بنانے کی غرض سے # گھر پر یوگا کرنے کو فروغ دینے کے لئے آیوش وزارت کی کوششوں کی ستائش کی۔ وزیر اعظم نے آیوش وزارت کے پاس کورونا وائرس وبا کا علاج ہونے کے غیر مصدقہ دعوے کی جانچ پڑتال کی اہمیت کو یہ کہتے ہوئے اجاگر کیا کہ آیوش سائینس دانوں، آئی سی ایم آر، سی ایس آئی آر اور دیگر تحقیقی اداروں کو ثبوتوں پر مبنی تحقیق کے لئے مل جل کر کام کرنا چاہئے۔ انہوں نے کہا کہ ملک کو اس چنوتی کا سامنا کرنے کے لئے صحتی شعبے کی تمام ورک فورس کو استعمال کرنے کے لئے تیار رہنا چاہئے، اور اگر ضرورت پیش آئی تو حکومت آیوش سے مربوط نجی ڈاکٹروں کی مدد بھی حاصل کرے گی۔ وزیر اعظم نے مشورہ دیا کہ آیوش دوا تیار کرنے والے سینیٹائزرس جیسی ضروری اشیاء کی تیاری کے لئے اپنے وسائل کا استعمال کر سکتے ہیں جس کے مطالبے میں آج کل بہت زیادہ اضافہ ہوگیا ہے۔ انہوں نے آیوش پریکٹشنرس پر زور دیا کہ وہ عوام تک پہنچنے اور وبا سے لڑنے کی غرض سے بیداری پیدا کرنے کے لئے ٹیلی میڈیسن پلیٹ فارم کا استعمال کریں۔ انہوں نے اس وبا سے نمٹنے کے لئے پوری احتیاط کے ساتھ سماجی فاصلہ بنائے رکھنے کی اہمیت کو بھی اجاگر کیا۔ آیوش پریکٹشنرس نے کووِڈ۔19 کے خلاف جنگ میں ملک کی قیادت کرنے کے لئے وزیر اعظم کا شکریہ ادا کیا۔ انہوں نے قوت مدافعت کو بڑھانے کے لئے روایتی طور طریقوں کے اثرات کے بارے میں تبادلہ خیال کیا۔ انہوں نے بیماری کی علامتوں کے علاج کے لئے تحقیقی کام کی اپنی کوششوں کا بھی ذکر کیا اور اس مشکل دور میں ملک کی خدمت کرنے کی اپنی خواہش کا اظہار کیا۔ وزیر اعظم نے کہا کہ بھارت کی روایتی ادویہ اور طبی مشقوں کے بارے میں پوری دنیا میں بیداری پیدا کرنے کی ضرورت ہے۔ انہوں نے عوام کی خدمت کرنے کے لئے آیوش پریکٹشنرس کا شکریہ ادا کیا اور کووِڈ۔19 کے خلاف بھارت کی جنگ میں ان کے ذریعہ ادا کیے جانے والے اہم کردار کو ایک مرتبہ پھر اجاگر کیا۔ آیوش کے مرکزی وزیر، کابینہ کے سکریٹری اور سکریٹری، وزارتِ آیوش نے بھی اس بات چیت میں حصہ لیا۔
وزیراعظم جناب نریندر مودی اور سنگاپور کے وزیراعظم عالیجناب لی  سین لونگ کے مابین ٹیلیفون پر گفت و شنید

نئی دہلی، 24اپریل2020،وزیراعظم جناب نریندر مودی نے 23؍اپریل 2020 کو سنگاپور کے وزیراعظم عالیجناب لی سینگ لونگ سے ٹیلیفون پر گفت وشنید کی ہے۔ دونوں قائدین نے کووڈ-19وبائی مرض کے نتیجے میں درپیش صحتی اور اقتصادی چنوتیوں کے موضوع پر تبادلۂ خیالات کئے ہیں۔ دونوں رہنماؤں نے ایک دوسرے کو اپنے اپنے ملک میں اس وبائی مرض سے نمٹنے اور اس کے اقتصادی اور سماجی اثرات سے نبردآزما ہونے کے سلسلے میں کئےجانے والے اقدامات سے آگاہ کیا ہے۔ وزیراعظم نے سنگاپور کو طبی مصنوعات سمیت ضروری اشیاء کی سپلائی کو برقرار رکھنے کے لئے اپنی جانب سے تمام تر ممکنہ تعاون کا وعدہ کیا ہے۔ وزیراعظم نے سنگاپور میں بھارتی شہریوں کو فراہم کی جانے والی حمایت اور تعاون کے لئے بھی اپنی جانب سے ستائش کا اظہار کیا ہے۔ دونوں رہنماؤں نے زور دے کر کہا کہ موجودہ صورتحال میں بھارت-سنگاپور کلیدی شراکت داری کی اہمیت بڑھ گئی ہے۔انہوں نے اس امر پر اتفاق کیا کہ وہ کووڈ-19 کے نتیجے میں درپیش موجودہ اور مستقبل کے چنوتیوں کاسامنا کرنے کے لئے مل جل کر کام کریں گے۔ وزیراعظم نے موجودہ بحران کے دوران سنگاپور کے عوام کی خیرو عافیت اور صحت کے لئے اپنی جانب سے نیک تمناؤں کا اظہار کیا۔ ۔۔۔۔۔۔۔۔۔۔۔ م ن۔ک ا۔ (24-04-2020)
وزیر اعظم نے مجاہدین آزادی، لوک مانیہ تلک اور چندر شیکھر آزاد کو ان کی یوم پیدائش پر خراج عقیدت پیش کیا

وزیر اعظم جناب نریندر مودی نے مجاہدین آزادی ، لوک مانیہ تلک اور چندر شیکھر آزاد کو ان کی یوم پیدائش پر خراج عقیدت پیش کیا ہے۔ جناب مودی نے من کی بات کا ایک اقتباس بھی شراکت کیا جس میں انہوں نے چند سال پہلے لوک مانیہ تلک اور چندر شیکھر آزاد کے بارے میں بات کی تھی۔ انہوں نے اپنے ممبئی دوروں کی تصویریں بھی شراکت کیں، جب انہوں نے لوک مانیہ سیوا سنگھ کا دورہ کیاتھا، جس کا لوک مانیہ تلک کے ساتھ قریبی تعلق ہے۔ ٹویٹس کی ایک سیریز میں، وزیر اعظم نے کہا؛ ’’میں ماں بھارت کے دو عظیم سپوتوں، لوک مانیہ تلک اور چندر شیکھر آزاد کو ان کی یوم پیدائش پر خراج عقیدت کرتا ہوں۔ یہ دونوں عظیم شخصیتیں، ہمت اور حب الوطنی کا مظہر ہیں۔ کچھ سال پہلے #من کی بات کے دوران میں نے ان کے بارے میں جو بات کی تھی اسے شراکت کر رہا ہوں‘‘۔ ’’لوک مانیہ تلک کی لازوال میراثوں میں سے ایک، بڑے پیمانے پر گنیش اتسو ہے، جس نے لوگوں میں ثقافتی شعور کی روح کو جگایا۔ اپنے ممبئی کے ایک دورے کے دوران، میں نے لوک مانیہ سیوا سنگھ کا دورہ کیا، جس کا لوک مانیہ تلک کے ساتھ قریبی تعلق ہے‘‘۔
وزیر اعظم بارہ ستمبر 2022 کو بین الاقوامی ڈیری فیڈریشن عالمی ڈیری کانفرنس کا افتتاح کریں گے

وزیر اعظم جناب نریندر مودی بارہ ستمبر 2022 کو انڈیا ایکسپوسنٹر اینڈ مارٹ گریٹر نوئیڈا میں بین الاقوامی ڈیری فیڈریشن عالمی ڈیری کا نفرنس (IDF WDS) کا افتتاح کریں گے۔صبح ساڑھے دس بجے افتتاح کیا جائیگا۔ چار روز تک چلنے والی IDF WDS بارہ سے پندرہ ستمبر تک چلے گی۔یہ ہندوستانی اور عالمی ڈیری فریقوں کا اجتماع ہے جس میں صنعتی اکابرین، ماہرین ، کسان اور پالیسی پلانرز ’’ڈیری- تغذیہ اور روزگار کےلئے‘‘ موضوع پر توجہ مرکو ز کریں گے۔ پچاس ملکوں سے ڈیڑھ ہزار کے قریب شرکاء IDF WDS میں حصہ لیں گے۔ اس طرح کی گزشتہ کانفرنس تقریبا آدھی صدی قبل 1974 میں ہندوستان میں منعقد ہوئی تھی۔ ہندوستان کی ڈیری کی صنعت اس لحاظ سے منفرد ہے کہ یہ امداد باہمی کی طرز پر قائم ہے جس میں چھوٹے اور معمولی ڈیری کسانوں خصوصاً خواتین بااختیار بنتے ہیں۔ وزیر اعظم کے ویژن سے ترغیب لیتے ہوئے حکومت نے ڈیری کے شعبے کی بہتری کے لئے متعدد اقدامات کئے ہیں جن کے نتیجے میں گزشتہ آٹھ برسوں میں دودھ کی پیداوار میں 44 فی صد کا اضافہ ہوا ہے۔ ہندوستان کی ڈیری صنعت پوری دنیا میں دودھ کی پیداوار کا 23 فیصد حصہ فراہم کرتی ہے اور سالانہ 210 ملین ٹن دودھ پیدا کیا جاتا ہے اور آٹھ کروڑ سے زیادہ ڈیری کار کنوں کو بااختیار بناتی ہے۔ اس کی کامیابی کی داستان IDF WDS -2022 میں پیش کی جائے گی ۔ کانفرنس میں ہندوستان کے ڈیری کے کسانوں کو عالمی پیمانے کے متعلقہ طور طریقوں کی معلومات بھی حاصل ہوسکیں گی۔
وزیر اعظم نے کیدار ناتھ دھام میں جاری ترقیاتی کام کا جائزہ لیا

نئی دہلی، 9/ستمبر 2020 ۔ وزیر اعظم جناب نریندر مودی نے آج کیدار ناتھ دھام میں جاری ترقیاتی کام کا جائزہ لیا۔ جائزے میں کیدار ناتھ میں بنیادی ڈھانچے کو فروغ دینا شامل ہے، تاکہ وہاں زیادہ تیرتھ یاتریوں کے ساتھ ساتھ سیاح بھی جاسکیں۔ وزیر اعظم نے تیرتھ یاتریوں کی سہولت کے موافق اور ماحولیات دوست سہولتوں کی تعمیر کی ضرورت پر زور دیا۔ انھوں نے کیدار ناتھ کی مزید ترقی کے طور پر کیدار ناتھ اور اس کے قرب و جوار میں جاری کوششوں میں جدید ترین ٹیکنالوجی کے استعمال کی بھی اپیل کی۔
وزیر اعظم نے حال ہی میں احمد آباد میٹرو کے آغاز کے موقع پر سابرمتی ندی کی جھلکیاں ساجھا کئے

وزیر اعظم جناب نریندر مودی نے ایک آئی اے ایس افسر جناب ایم ناگ راجن کا ایک ٹوئٹ پیغام ساجھا کیا ہے، جس میں احمد آباد میٹرو کو حال ہی میں ہری جھنڈی دکھا کر روانہ کئے جانے کے فوراً بعد سابرمتی ندی کی جھلک دکھائی دے رہی ہے۔ انڈین ایڈمنسٹریشن سروس کے ایک افسر جناب ایم ناگ راجن کے ایک ٹوئٹ کا حوالہ دیتے ہوئے وزیر نے اپنے ایک ٹوئٹ میں کہا؛ ’’احمد آباد کے لئے ایک بڑا دن۔‘‘
وزیراعظم نے نائس فرانس میں چرچ کے اندر کئے جانے والے دہشت گردانہ حملوں کی سخت مذمت کی

نئی دہلی، 29 اکتوبر 2020، وزیراعظم جناب نریندر مودی نے نائس میں چرچ کے اندر کئے جانے والے آج کے وحشیانہ حملے سمیت فرانس میں حال ہی میں ہونے والے دہشت گردانہ حملوں کی سخت مذمت کی۔ ایک ٹوئٹ میں وزیراعظم نے کہا ’’نائس میں ایک چرچ کے اندر کئے جانے والے آج کے وحشیانہ حملے سمیت فرانس میں کئے جانے والے حال ہی کے دہشت گردانہ حملوں کی میں سخت مذمت کرتا ہوں۔ متاثرین کے خاندانوں اور فرانس کے عوام کے لئے ہم گہری اور دلی تعزیت کا اظہار کرتے ہیں۔ دہشت گردی کے خلاف جنگ میں بھارت فرانس کے ساتھ کھڑا ہے‘‘۔ ۔۔۔۔۔۔۔۔۔۔۔ م ن۔ ا گ۔ن ا۔
وزیراعظم نے کوروناوائرس کے سلسلہ میں تیاری کا جائزہ لیا

نئی دہلی، 3 مارچ /وزیراعظم جناب نریند ر مودی کووڈ-19 ناول کوروناوائرس کے سلسلہ میں تیاری کا جائزہ لیا۔ وزیراعظم نے کہا کہ ‘‘کووڈ-19ناول کوروناوائرس کے سلسلہ میں تیاری کا مفصل جائزہ لیا۔ مختلف وزارتیں اور ریاستیں مل کر کام کررہی ہیں اور بھارت میں آنے والے لوگوں کی جانچ سے لے کر فوری طور پر طبی امداد فراہم کرانے تک کے کام کئے جارہے ہیں۔ گھبرانے کی ضرورت نہیں ہے ۔ ہمیں مل کر کام کرنے اور اپنی حفاظت کو یقینی بنانے کے لئے کچھ چھوٹےاور اہم اقدامات کرنے کی ضرورت ہے’’۔ ۔۔۔۔۔۔۔۔۔۔۔ م ن۔ ا گ ۔ ج۔
وزیراعظم  نے ناری شکتی پرسکار پانے والوں سے بات چیت کی

نئی دہلی،09/مارچ وزیر اعظم جناب نریندر مودی نے آج ناری شکتی پرسکار پانے والوں سے ملاقات کی اور ان سے بات چیت کی۔ وزیر اعظم نے انعام یافتگان کو ان کے کارناموں کے لیے مبارک باد پیش کی۔ انھو ں نے کہا کہ ان کے کام سے دوسروں کو بھی ترغیب ملتی ہے اور انھوں نے انعام یافتگان سے کہا کہ وہ اپنے متعلقہ شعبوں میں اور زیادہ محنت کریں۔ سوچھ بھارت ابھیان کا ذکر کرتے ہوئے وزیر اعظم نے کہا کہ اس کی کامیابی کی بڑی وجہ یہ ہے کہ خواتین نے اس کو اہمیت دی۔ پریاگ راج میں حال ہی میں اختتام پذیر کنبھ میلے کا ذکر کرتے ہوئے وزیر اعظم نے کہا کہ اس بار صفائی ستھرائی کے اعلیٰ معیارات کی وجہ سے یہ بحث کا موضوع رہا ہے۔ انھوں نے کہا کہ سوچھتا اب ایک عوامی تحریک بن چکی ہے۔ وزیر اعظم نے کہا کہ اس سوچھتا تحریک میں اگلا قدم کچرے کو دولت میں تبدیل کرنا ہے۔ وزیر اعظم نے مشن اندر دھنش کے ذریعے بچوں میں تغدیے کی کمی کے مسئلے سے نمٹنے اور ان کے ٹیکہ کاری کے معاملے کا بھی ذکر کیا۔ انھوں نے کہا کہ ان دونوں شعبوں میں کامیابی کو یقینی بنانےمیں خواتین کا کلیدی رول ہوتا ہے۔ اس موقع پر خواتین اور بچوں کی ترقی کی وزیر محترمہ مینکا گاندھی بھی موجود تھیں۔ ۔ ۔ ۔ ۔ ۔ ۔ ۔ ۔ ۔ ۔ ( م ن ۔ا گ۔ را ۔ 09 – 03 – 2019)
وزیر اعظم کی اچاریہ جےبی کرپلانی اور مولانا ابوالکلام آزاد کو ان کے یوم پیدائش پر خراج عقیدت

نئی دہلی۔ 11 نومبر وزیر اعظم جناب نریندر مودی نے اچاریہ جے بی کرپلانی اور مولانا ابو الکلام آزاد کو ان کے یوم پیدائش پر خراج عقیدت پیش کیا ہے۔ وزیر اعظم نے کہا ‘‘اچاریہ جے پی کرپلانی اور مولانا ابو الکلام آزاد کو ان کے یوم پیدائش پر یاد کرتا ہوں ۔ دو مثالی شخصیتوں کی جنگ آزادی اور عوامی فلاح و بہبود، مساوات، تعلیم اور انصاف کے لیے قابل ذکر خدمات کبھی فراموش نہیں کی جائیں گی۔ ’’ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ را(
وزیر اعظم نے سلامتی سے متعلق بھارت کی تیاریوں  اور یوکرین میں جاری تنازعہ کے تناظر میں موجودہ عالمی منظر نامہ کا جائزہ لینے کے لیے منعقدہ سی سی ایس میٹنگ کی صدارت کی

نئی دہلی، 13 مارچ 2022: وزیر اعظم جناب نریندر مودی نے سلامتی سے متعلق بھارت کی تیاریوں اور یوکرین میں جاری تنازعہ کے تناظر میں موجودہ عالمی منظر نامے کا جائزہ لینے کے لیے منعقدہ سی سی ایس میٹنگ کی صدارت کی۔ وزیر اعظم کو تازہ ترین صورتحال اور سرحدی علاقوں کے علاوہ بحریہ و فضائیہ کے شعبہ میں سلامتی سے متعلق بھارت کی تیاری کے مختلف پہلوؤں کے بارے میں جانکاری فراہم کی گئی۔ اس کے علاوہ ، وزیر اعظم مودی کو یوکرین میں رونما ہونے والے تازہ ترین واقعات ،نیز یوکرین سے بھارتی شہریوں اور بھارت کے ہمسایہ ممالک کے شہریوں کے انخلاء کے لیے چلائے جا رہے آپریشن گنگا کے بارے میں بھی تازہ جانکاری فراہم کی گئی۔ وزیر اعظم مودی نے ہدایت جاری کی کہ کارخیف میں ہلاک ہونے والے نوین شیکھرپّا کے جسد خاکی کو واپس لانے کے لیے تمام تر ممکنہ کوششیں کی جانی چاہئیں۔
وزیر اعظم نے قومی بہادری ایوارڈز پیش کئے

نئی دہلی؍24جنوری،وزیر اعظم جناب نریندر مودی نے آج 18 بچوں کو بہادری کے قومی ایوارڈز پیش کئے۔ان میں سے تین ایوارڈ بعد از مرگ تھے۔ ایوارڈ پانے والے بچوں سے بات چیت کرتے ہوئے وزیر اعظم نے کہا کہ ان کے جرأت مندی کے کارناموں پر کافی بحث و مباحثہ ہوتا ہے اور میڈیا نے بھی ان کارناموں کو اجاگر کیا ہے،اس لئے ان کے کارناموں سے دوسرے بچوں کو بھی فیضان حاصل ہوتا ہے اور ان بچوں میں خود اعتمادی کا جذبہ پیدا ہوتا ہے۔ وزیر اعظم نے کہا کہ ایوارڈ یافتگان میں سے بیشتر کا تعلق دیہی اور پسماندہ پس منظر سے ہے۔ انہوں نےکہا کہ غالباً ان کی روز مرہ کی جدوجہد نے ان کے اندر خود اعتمادی پیدا کی ہے ، جس سے وہ خراب حالات میں بھی حوصلہ مندی کے ساتھ نبٹ سکتے ہیں۔ وزیر اعظم نے ایوارڈ پانے والے تمام بچوں ، ان کے والدین اور اسکولی ٹیچروں کو مبارکباددی۔ انہوں نے ان لوگوں کی بھی ستائش کی، جنہوں نے ان بچوں کے بہادری کے کارناموں کو ریکارڈ کیا اور ان کی طرف توجہ دلانے میں مدد کی۔ جناب نریندر مودی نے کہا کہ ان بچوں کی بہادری کو تسلیم کئے جانے کے بعد مستقبل میں ان سے غیر معمولی توقعات پیدا ہوئی ہے۔ انہوں نے ایوارڈ پانے والے بچوں کو مستقبل میں ان کی کوششوں میں کامیابی کی دعا کی۔ خواتین اور بچوں کی فلاح و بہبود کی وزیر محترمہ مینکا گاندھی بھی اس موقع پر موجود تھیں۔
وزیراعظم نے  برمنگھم  2022 دولت مشترکہ کھیلوں میں طلائی تمغہ جیتنے پر پہلوان دیپک پونیا کو نیک خواہشات پیش کی ہیں

وزیراعظم جناب نریندر مودی نے پہلوان دیپک پونیا کو، برمنگھم میں جاری دولت مشترکہ کھیل 2022 میں طلائی تمغہ جیتنے پر نیک خواہشات کا اظہار کیا ہے۔ ایک ٹوئیٹ وزیراعظم نے کہا: ’’ہمارے پیارے دیپک پونیا کی شاندارکھیل کارکردگی پرفخر کا احساس ہورہا ہے! وہ بھارت کی شان ہیں اور انھوں نے بھارت کو کئی اعزاز دلائے ہیں۔ ان کے طلائی تمغہ جیتے پر ہر بھارتی مسرت و انبساط سے سرشار ہے۔ ان کی آئندہ کی تمام کاوشوں کے لئے نیک خواہشات۔‘‘
بابوجگجیون رام کے یوم پیدائش پروزیراعظم کا خراج عقیدت

نئی دہلی ،05؍اپریل : وزیراعظم ، جناب نریندرمودی نے بابوجگجیون رام کے یوم ولادت پران کوسلام عقیدت پیش کیاہے۔ وزیراعظم نے کہا کہ بابوجگجیون نے شخصیت سازی ازخود کی تھی اوروہ ایک محنتی انسان تھے ۔بابوجگجیون کے تعاون کو کبھی بھی فراموش نہیں کیاجاسکتا۔ بطور مجاہدآزادی اورمعمرمنتظم بھارت کے لئے ان کی خدمات بے مثال ہیں ۔ بابوجی صحیح معنوں میں جمہوریت پرست تھے ، جنھوں نے ہمیشہ آمریت کے روبرسرنگوں ہونے سے انکارکیا۔ بھارت انھیں ان کے یوم پیدائش پریادکرتاہے ۔